Myrtaceae
Myrtaceae je porodica cvjetnica sa 145 rodova, odnosno 5.970 vrsta. Imenovana je po rodu Myrtus sa svega tri priznate vrste: Myrtus communis, Myrtus nivelii i Myrtus phyllireaefolia, iako je po vrstama najbroniji rod Eucalyptus koji raste u Australiji, Novoj Gvineji i susjednim otocima. Mirte su pretežno tropsko i suptropsko drveće i grmovi. Odlikuju se jednostavnim listovima. baz palistića i zrakasto simetričnim dvospolnim cvjetovima. Listovi mirte sadrže oko 0,3 do 0,5% etersog ulja, koje se upotrebljava u kozmetičkoj industriji, a od eukaliptusa se u fitofarmaciji proizvodi tasmanijska plava smola koja ima antibakterijska i antiseptička svojstva, a otrovni list eukaliptusa gotovo je isključiva hrana koala.